Pažitský potok

Pažitský potok je vodný tok v pohorí Tribeč, v Hornonitrianskej kotline a v Nitrianskej pahorkatine na území okresu Prievidza a Partizánske. Je to pravostranný prítok Drahožice v povodí rieky Nitra s dĺžkou približne 7 km a je tokom V. rádu. Na hornom toku krátko preteká Chránenou krajinnou oblasťou Ponitrie.

 Priebeh toku 
Potok pramení na severnom okraji pohoria Tribeč, v geomorfologickom podcelku Rázdiel a časti Kolačnianska brázda, na severnom úbočí vrchu Stráž (), v nadmorskej výške približne  Od prameňa v lesnom poraste v lokalite Gočalová tečie severným smerom cez rovnomennú osadu. Opúšťa pohorie Tribeč a vteká do južného výbežku Hornonitrianskej kotliny a jej podcelku Oslianska kotlina. Priberá pravostranný prítok od Radobice a mierne severozápadným smerom pokračuje lokalitami Horná Šíravina a Mohylnica poblíž obce Horná Ves. V strednej časti kopíruje severné úpätie vrchu Chlmok () i cestu II/512, následne aj cestu I/64. Tečie rovinatou, poľnohospodársky využívanou oblasťou, pričom opúšťa Hornonitriansku kotlinu a prechádza do Podunajskej pahorkatiny, jej podcelku Nitrianska niva a časti Stredonitrianska niva. Pred obcou Pažiť križuje železničnú trať Nové Zámky – Prievidza a vteká do jej intravilánu. Od hlavného koryta sa odpája na sever pokračujúca vetva, ktorá ústí do rieky Nitra. Hlavný tok pokračuje obcou a na jej okraji sa v nadmorskej výške približne  vlieva pravostranne do Drahožice v povodí rieky Nitra. Potok patrí do širšieho povodia rieky Váh. 

Potok pramení a v hornej časti preteká katastrálnym územím obce Horná Ves v okrese Prievidza, následne pokračuje územím obce Pažiť v okrese Partizánske v Trenčianskom kraji. V strednej časti tvorí dočasne hranicu s územím obce Oslany.

 Referencie 

 Pozri aj 
 Zoznam vodných tokov v povodí Nitry
 Chránená krajinná oblasť Ponitrie
 Tribeč, Rázdiel, Kolačnianska brázda
 Hornonitrianska kotlina, Oslianska kotlina
 Podunajská pahorkatina, Nitrianska niva, Stredonitrianska niva

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Vodné toky v Nitrianskej pahorkatine
Kategória:Povodie Nitry
Kategória:Vodné toky v okrese Prievidza
Kategória:Vodné toky v okrese Partizánske
Kategória:Horná Ves (okres Prievidza)
Kategória:Pažiť (okres Partizánske)
Kategória:Oslany